section_heading: Neutralna Švicarska Konfederacija
paragraph_text: Ustav iz 1848. god. izrađen je po uzoru na ustav SAD-a i u velikoj mjeri je ojačao središnju vlast: izvršnu vlast dobiva savjetnički kabinet od sedam članova (Bundesrat), kojemu je na čelu predsjednik Konfederacije; zakonodavnu vlast ima parlament sastavljen od Nacionalnog vijeća i Vijeća država kantona; a vrhovnu sudsku vlast ima Bundesgericht. Ustavom su proglašene i osnovne demokratske slobode, a glavni grad postaje Bern.